

Latgales industriālais tehnikums

Jātnieku iela 87, Daugavpils, LV-5410, tālr. 65446296, e-pasts dbt@dbt.lv, www.dbt.lv

APSTIPRINU /personiskais paraksts

Latgales industriālā tehnikuma

direktore I.Ostrovska

2022.gada 28.novembrī

Konkursa **“Es tevi, mana pilsēta, tik ļoti mīlu…”**

NOLIKUMS

1. Vispārējais nosacījums. Šis nolikums nosaka kārtību, kādā norisinās Latgales industriālā tehnikuma radošo darbu konkurss **“Es tevi, mana pilsēta, tik ļoti mīlu…”** (turpmāk - Konkurss).

2. **Konkursa mērķis** ir popularizēt lasīšanu un veicināt lasītāju radošo spēju attīstību.

3. **Konkursa uzdevumi:**

* organizēt audzēkņiem un darbiniekiem radošo darbu konkursu;
* izvērtēt iesniegtos radošos darbus;
* organizēt radošo darbu virtuālo izstādi;
* nodrošināt darbu vērtēšanu skatītāju balsojumā.

4. **Konkursurīko Latgales industriālais tehnikums.**

5. Latgales industriālais tehnikums nodrošina Latvijas Republikas Ministru kabineta noteikumu Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” prasības.

6. **Konkursa norises datums un vieta:**

2022.gada 01.– 15. novembris, Latgales industriālais tehnikums (bibliotēka un tehnikuma Facebook lapa).

7. **Konkursa dalībnieki:**

Konkursā var piedalīties ikviens tehnikuma audzēknis, kurš uzrakstījis Konkursa nolikumam atbilstošu un līdz šim nepublicētu darbu latviešu, latgaliešu vai krievu valodā.

8. **Konkursa nosacījumi:**

Konkursa dalībnieki veido radošos darbus par Konkursa tēmu.

Katrs dalībnieks var sūtīt tikai vienu darbu.

Iesniedzamais Konkursa darbs ir daiļdarbs (autora brīvi izvēlētā žanrā), kura apjoms nepārsniedz A4 formāta lapu.

Darbs jānoformē datorrakstā (Times New Roman, burtu lielums 12 punkti, atstarpe starp rindām 1,5 punkti)

Darba iesniegšana – personīgi LIT bibliotēkā vai elektroniski biblioteka@dbt.lv līdz 09. novembrim plkst. 16.00 .

Autoram jāuzraksta darba nosaukums, vārds, uzvārds un kontaktinformācija (e-pasta adrese vai telefona numurs).

Iesūtot darbu, autors dod atļauju tā pārpublicēšanai un izmantošanai konkursa atspoguļošanai sociālajos tīklos un mājas lapā [www.dbt.lv](http://www.dbt.lv). Iesūtītājam jābūt darba autoram. Interneta resursos iegūtie citu autoru darbi konkursā nepiedalās.

9. **Darbu vērtēšana:**

Darbu vērtēšana notiks vairākās kārtās.

Pirmkārt, tiks izvērtēta darbu atbilstība Konkursa nolikumam.

Otrkārt, tekstus pilnā apjomā izvērtēs arī žūrijas komisija.

Darbu vērtēšanas procesu plānots veikt līdz 14. novembrim.

10. **Vērtēšanas kritēriji.**

Vērtēšanas komisija iesūtītos darbus vērtē pēc to atbilstības Konkursa noteiktajam mērķim, ņemot vērā autora valodu, izteiksmes līdzekļus un idejas, domas oriģinalitāti.

11. **Darbu vērtēšanas komisijas sastāvs :**

Latviešu valodas un literatūras skolotāja Ārija Šumeiko;

Latviešu valodas un literatūras skolotāja Aļona Ņikitina;

Audzināšanas daļas vadītāja, latviešu valodas un literatūras skolotāja Andžela Skutele;

Bibliotekāre Jeļena Sokolova.

12. **Uzvarētāju izvērtēšana un apbalvošana:** trīs darbi, kuri būs ieguvuši augstāko žūrijas vērtējumu, iegūs piemiņas balvas; speciālā balva 1 darba auturam no LIT bibliotekāres.

Konkursa rezultāti tiks publicēti Latgales industriālā tehnikuma Facebook un [www.dbt.lv](http://www.dbt.lv) mājas lapā.

Konkursa labākie darbi tiks ievietoti Latgales industriālā tehnikuma tīmekļa vietnē [www.dbt.lv](http://www.dbt.lv) un Facebook mājas lapā, uzvarētāja darbs – publicēts LIT laikrakstā “Meistars”.

Visi dalībnieki saņems pateicību par piedalīšanos, trīs labāko darbu autori – diplomus un balvas.

Nolikumu izstrādāja

Bibliotekāres: personiskais paraksts/ Jeļena Sokolova

 personiskais paraksts/ Anita Brice

Latviešu valodas un literatūras skolotāja personiskais paraksts/ Ārija Šumeiko

Saskaņots:

Direktora vietnieks attīstības un inovāciju jomā: personiskais paraksts/ Oksana Soročina